पांच कुण्डीय गायत्री महायज्ञ में दी आहूतियां
कामां. गायत्री महायज्ञ में यज्ञ करते सचिन शर्मा।
भास्कर संवाददाता | कामां
कस्बेमें चल रहे तीन दिवसीय गायत्री महायज्ञ, दीप यज्ञ एवं पुराण कथा महायज्ञ के दूसरे दिन गुरुवार को पांच कुण्डीय महायज्ञ पंडित गिरीश कुमार शर्मा के तत्वावधान में आयोजित हुआ। इस दौरान शांतिकुंज हरिद्वार के विद्वानों द्वारा प्रवचन अन्य धार्मिक कार्यक्रम सम्पन्न कराए गए, देर शाम दीपयज्ञ के दौरान 1100 दीपक प्रज्जवलित कर दीपदान का आयोजन किया गया। महायज्ञ के संयोजक सचिन शर्मा ने बताया कि यज्ञ करने का मुख्य उद्देश्य प्राणियों में सदभाव, भाईचारा एवं प्राचीन संस्कृति को जीवत रखते हुए, लोगों में संस्कार पैदा करना है। यज्ञ के अंतिम दिन शुक्रवार की सुबह यज्ञ की पूर्ण आहुति के बाद भंडारे का आयोजन होगा। दीपयज्ञ में उमा शर्मा, शिवसहाय शर्मा, मनोज सिंघल पार्षद, सोनू , अरूण पाराशर पार्षद आदि मौजूद थे।
awa_Deva mai_Deva mar_Deva hin_Deva